pythainlp/thai-wiki-dataset-v4 huggingface dataset:
กระบวนการยุติธรรม

กระบวนการยุติธรรม คือแนวคิดเรื่องความเป็นธรรมในกระบวนการแก้ไขข้อพิพาทและจัดสรรทรัพยากร แง่มุมหนึ่งของกระบวนการยุติธรรมเชิงกระบวนการเกี่ยวข้องกับการอภิปรายเกี่ยวกับการบริหารงานยุติธรรม และการดำเนินคดีทางกฎหมาย ความรู้สึกของความยุติธรรมตามขั้นตอนนี้เชื่อมโยงกับกระบวนการทางกฎหมาย (สหรัฐอเมริกา) ความยุติธรรมขั้นพื้นฐาน (แคนาดา) ความเป็นธรรมของกระบวนการ (ออสเตรเลีย) และ ความยุติธรรมตามธรรมชาติ (เขตอำนาจศาลกฎหมายทั่วไปอื่น ๆ) แต่แนวคิดเรื่องกระบวนการยุติธรรมก็สามารถนำไปใช้กับบริบทที่ไม่ใช่กฎหมายได้เช่นกัน ซึ่งใช้กระบวนการบางอย่างเพื่อแก้ไขข้อขัดแย้งหรือแบ่งผลประโยชน์หรือภาระ แง่มุมของกระบวนการยุติธรรมเป็นสาขาวิชาหนึ่งของการศึกษาในด้านจิตวิทยาสังคม สังคมวิทยา และ จิตวิทยาองค์กร
กระบวนการยุติธรรมแบบวิธีพิจารณาความเกี่ยวข้องกับความเป็นธรรมและความโปร่งใส ของกระบวนการที่ใช้ตัดสินใจ และอาจแตกต่างกับการกระจายอย่างเป็นธรรม (ความเป็นธรรมในการกระจายสิทธิหรือทรัพยากร) และ ความยุติธรรมแบบตอบแทน (ความเป็นธรรมในการลงโทษความผิด) การรับฟังทุกฝ่ายก่อนทำการตัดสินใจเป็นขั้นตอนหนึ่งที่ถือว่าเหมาะสมที่จะดำเนินการเพื่อให้กระบวนการนั้นมีลักษณะที่ยุติธรรมตามขั้นตอน ทฤษฎีกระบวนการยุติธรรมตามกระบวนการบางทฤษฎีเชื่อว่ากระบวนการยุติธรรมนำไปสู่ผลลัพธ์ที่เท่าเทียมกัน แม้ว่าจะไม่เป็นไปตามข้อกำหนดของกระบวนการยุติธรรมแบบแบ่งส่วนหรือความยุติธรรมเชิงสมานฉันท์ก็ตาม มีการเสนอแนะว่านี่คือผลลัพธ์ของการปฏิสัมพันธ์ระหว่างบุคคลที่มีคุณภาพสูงขึ้นซึ่งมักพบในกระบวนการยุติธรรมตามขั้นตอน ซึ่งแสดงให้เห็นว่ามีความแข็งแกร่งมากขึ้นในการส่งผลต่อการรับรู้ถึงความเป็นธรรมในระหว่างการแก้ไขข้อขัดแย้ง
คณะกรรมการพาราลิมปิกอุรุกวัย

คณะกรรมการพาราลิมปิกอุรุกวัย (CPU, รหัสไอโอซี: URU) เป็นคณะกรรมการพาราลิมปิกแห่งชาติที่เป็นตัวแทนของประเทศอุรุกวัยสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ประเทศอุรุกวัย ก่อตั้งเมื่อปี พ.ศ. 2539 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอุรุกวัยเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)
มีดทำครัวญี่ปุ่น

มีดทำครัวญี่ปุ่น เป็นมีดชนิดหนึ่งที่ใช้ในการเตรียมอาหาร มีดชนิดนี้มีหลายรูปแบบและมักทำขึ้นโดยใช้หลักวิชาการตีเหล็กแบบดั้งเดิมของญี่ป่น มีดอาจทำจากเหล็กกล้าไร้สนิมหรือ"ฮางาเนะ"ซึ่งเป็นเหล็กชนิดเดียวกันกับที่ใช้ตีดาบญี่ปุ่น มีดส่วนใหญ่เรียกด้วยคำว่า โฮโจ (包丁/庖丁, hōchō) หรือเรียกอีกแบบว่า "-โบโจ" ในคำผสม (เพราะการกลายเป็นเสียงขุ่นหรือเร็นดากุ) แต่ก็อาจมีชื่ออื่น ๆ เช่น -กิริ (〜切り, -kiri, #เปลี่ยนทาง "-ที่ตัด") มีการใช้ 4 หัวข้อทั่วไปเพื่อแยกความแตกต่างของรูปแบบมีดญี่ปุ่น ได้แก่ ด้ามจับ (แบบตะวันตกหรือแบบญี่ปุ่น), การลับใบมีด (ลับขอบเดียวหรือลับสองขอบ), เหล็ก (ไร้สนิมหรือคาร์บอน), และโครงสร้าง (laminated หรือ monosteel)
คณะกรรมการพาราลิมปิกแอฟริกา

คณะกรรมการพาราลิมปิกแอฟริกา (หรือ African Sports Confederation of physically challenged persons) เป็นองค์กรที่ตั้งอยู่ในลูอันดา ประเทศแองโกลา ประกอบด้วยประเทศสมาชิกคณะกรรมการพาราลิมปิกแห่งชาติในทวีปแอฟริกาจำนวน 48 แห่ง
ประเทศสมาชิก.
ในตารางต่อไปนี้ ระบุปีที่คณะกรรมการพาราลิมปิกแห่งชาติได้รับการยอมรับจากคณะกรรมการพาราลิมปิกสากล หากแตกต่างจากปีที่มีการก่อตั้งคณะกรรมการพาราลิมปิกแห่งชาติ
เกาะกะดาน

เกาะกะดาน  เป็นเกาะที่ใหญ่ที่สุดในกลุ่มเกาะมะริด ประเทศพม่า มีพื้นที่ จุดสูงสุดคือเฟรนช์เบย์พีก  ซึ่งเป็นจุดสูงที่สุดในหมู่เกาะ
นิรุกติศาสตร์.
ภายใต้ปกครองของอังกฤษเกาะนี้เป็นที่รู้จักในชื่อ เกาะคิง และต่อมาเป็น เกาะกะดาน ตามการออกเสียงในท้องถิ่น
ยุทธการที่เรฟีดิม

ยุทธการที่เรฟีดิม  ตามที่บรรยายในคัมภีร์ไบเบิล เป็นยุทธการระหว่างชาวอิสราเอลและชาวอามาเลขซึ่งเกิดขึ้นที่เรฟีดิมระหว่างที่ชาวอิสราเอลกำลังเดินทางไปยังแผ่นดินแห่งพระสัญญา คำบรรยายของยุทธการนี้ปรากฏในหนังสืออพยพ
ยุทธการตามที่บันทึกคัมภีร์ไบเบิล.
ตามที่บรรยายในอพยพ 17:8 -13 ภายหลังจากชาวอิสราเอลอพยพออกจากอียิปต์ ได้มาตั้งค่ายอยู่ที่เรฟีดิม 
ยุทธการเริ่มต้นขึ้นด้วยการโจมตีของชาวอามาเลขต่อชาวอิสราเอลโดยไม่มีเหตุผลแน่ชัด (อพยพ 17:8) หลังจากนั้นพระยาห์เวห์จึงทรงประกาศทำลายล้างชาวอามาเลขและให้ชาวอิสราเอลไปปราบชาวอามาเลข ทรงตรัสว่าชาวอิสราเอลจะได้รับความสงบสุขปราศจากข้าศึก (อพยพ 17:14 , เฉลยธรรมบัญญัติ 25:19) นี่เป็นข้อพิพาทครั้งแรกจากหลายครั้งที่เกิดขึ้นตลอดระยะเวลาหลายร้อยปีระหว่างชาวอามาเลขและชาวอิสราเอล
โมเสสปลุกใจให้ชาวอิสราเอลต่อสู้และให้คนเหล่านั้นอยู่ภายใต้การนำของโยชูวา ความที่ว่า "เราจะยืนถือไม้เท้าของพระเจ้า" อาจะเป็นการแสดงออกถึงความเชื่อมั่นของโมเสสว่าจะได้รับชัยชนะในยุทธการที่กำลังจะเริ่มขึ้น เนื่องจากพวกเขาต่อสู้ในนามของพระเจ้า
โมเสสเฝ้าดูยุทธการจากบนยอดเขา คัมภีร์ไบเบิลบรรยายว่าเมื่อโมเสสยกมือขึ้น ชาวอิสราเอลก็ได้เปรียบเมื่อนั้น แต่เมื่อโมเสสลดมือลง ชาวอามาเลขกลับเป็นฝ่ายได้เปรียบ เมื่อโมเสสเมื่อยล้า เฮอร์และอาโรนซึ่งเป็นญาติที่สนิทที่สุดของโมเสสจึงช่วยกันยกมือของโมเสสขึ้นคนละข้าง (อพยพ 17:12) ยุทธการดำเนินต่อไปจนเวลาเย็นและสิ้นสุดด้วยชัยชนะของชาวอิสราเอล
คณะกรรมการพาราลิมปิกยุโรป

คณะกรรมการพาราลิมปิกยุโรป (อักษรย่อ EPC) เป็นองค์กรไม่แสวงผลกำไรระดับนานาชาติ ซึ่งประกอบด้วยสมาชิกคณะกรรมการพาราลิมปิกแห่งชาติ 49 แห่ง และแผนกผู้ทุพพลภาพ 9 แห่งในทวีปยุโรป ตั้งอยู่ในเวียนนา ประเทศออสเตรีย ก่อตั้งขึ้นในฐานะคณะกรรมการพาราลิมปิกยุโรป และต่อมาได้รับการจดทะเบียนเป็นองค์กรอิสระในปี ค.ศ. 1999
คณะกรรมการพาราลิมปิกยุโรปมีหน้าที่รับผิดชอบในการจัดการแข่งขันกีฬาเยาวชนของคณะกรรมการพาราลิมปิกแห่งยุโรป นอกจากนี้อีพีซียังทำหน้าที่เป็นองค์กรที่ส่งเสริมและปกป้องผลประโยชน์ร่วมกันของคณะกรรมการพาราลิมปิกแห่งชาติ องค์การกีฬาระหว่างประเทศเพื่อคนพิการหรือสหพันธ์กีฬาพาราลิมปิกนานาชาติ และนักกีฬาที่มีความพิการชาวยุโรป
คณะกรรมการพาราลิมปิกยุโรปมีโครงสร้างและหน่วยงานกำกับดูแลขององค์กรได้รับการเลือกตั้งทุก ๆ สองปีผ่านสมัชชาใหญ่ ซึ่งสมาชิกที่ลงทะเบียนทุกคนมีสิทธิส่งผู้แทนและลงคะแนนเสียงได้ คณะกรรมการประกอบด้วยประธาน เลขาธิการ เหรัญญิก เจ้าหน้าที่ด้านเทคนิค ตัวแทนนักกีฬา และสมาชิกจำนวนสี่คน ประธานคนปัจจุบันคือ รัตโก โควาชิช จากประเทศโครเอเชีย อดีตแชมป์เทเบิลเทนนิส
ประเทศสมาชิก.
ในตารางต่อไปนี้ จะระบุปีที่คณะกรรมการพาราลิมปิกแห่งชาติได้รับการยอมรับจากคณะกรรมการพาราลิมปิกสากล (IPC) หากแตกต่างจากปีที่ก่อตั้งคณะกรรมการพาราลิมปิกแห่งชาติ
เกอร์โชม

ในคัมภีร์ไบเบิล เกอร์โชม ("Gēršōm", "ผู้พักแรมที่นั่น") เป็นบุตรหัวปีของโมเสสและศิปโปราห์ ชื่อของเกอร์โชมมีความหมายว่า "คนต่างด้าวที่นั่น" ในภาษาฮีบรู (<templatestyles src="Script/styles_hebrew.css" />גר שם‎ "ger sham") เป็นการอ้างอิงถึงการที่โมเสสหลบหนีจากอียิปต์ นักวิชาการคัมภีร์ไบเบิลถือว่าโดยพื้นฐานแล้วชื่อของเกอร์โชมเหมือนกับชื่อ "เกอร์โชน" และในหนังสือพงศาวดาร บรรพบรุษของตระกูลชาวเลวีตระกูลหลักหนึ่งบางครั้งเรียกด้วยชื่อเกอร์โชม บางครั้งเรียกด้วยชื่อเกอร์โชน
เกอร์โชมเป็นบุตรหัวปีของโมเสสที่เกิดกับศิปโปราห์ในมีเดียน พ่อตาของโมเสสคือเยโธรมาหาโมเสสในถิ่นทุรกันดารโดยพาศิปโปราห์ภรรยาของโมเสสและบุตรชายสองคนคือเกอร์โซมและเอลีเอเซอร์มาด้วย งานของโยนาธานผู้เป็นเชื้อสายของเกอร์โชมในฐานะปุโรหิตของชาวเผ่าดานนั้นเป็นการผิดกฎ เพราะแม้ว่าโยนาธานเป็นชาวเลวี แต่ไม่ได้อยู่ในครอบครัวของอาโรน
ข้อความในหนังสืออพยพเกี่ยวกับโมเสสและศิปโปราห์ที่โรงแรม ปรากฏบุคคลที่อาจเป็นพระเจ้าหรือทูตสวรรค์ที่เข้าโจมตีเกอร์โชมหรือโมเสส จนกระทั่งศิปโปราห์ทำสุหนัตให้กับเกอร์โชม
ปี่แก้วนางหงษ์

ปี่แก้วนางหงส์ เป็นภาพยนตร์ไทยแนวโรแมนติก ดราม่า ลึกลับ สยองขวัญ ปี 2513 สร้างจากบทประพันธ์ของเสน่ห์ โกมารชุน จากการกำกับของเสนีย์ โกมารชุน เข้าฉายครั้งแรกเมื่อวันที่ 26 มิถุนายน 2513 นำแสดงโดย มิตร ชัยบัญชา และสุทิศา พัฒนุช
ต่อมาได้มีการนำบทประพันธ์เรื่องนี้มาสร้างในรูปแบบละครโทรทัศน์ทั้งหมด 2 ครั้ง โดยครั้งแรกสร้างในปี 2550 โดยบริษัทอาร์เอสได้นำภาพยนตร์เรื่องนี้มาสร้างในรูปแบบละครโทรทัศน์และได้มีการดัดแปลงเนื้อหาพร้อมกับชื่อตัวละครให้ร่วมสมัย จากการกำกับของผิน เกรียงไกรสกุล นำแสดงโดยวรเวช ดานุวงศ์ และอิศริยา สายสนั่น ออกอากาศทางช่อง 3 ระหว่างวันที่ 14 ธันวาคม 2550 ถึง 19 มกราคม 2551
ครั้งที่ 2 ในปี 2561 สร้างโดยเมคเกอร์เจของจริยา แอนโฟเน่ จากการกำกับของเมธี เจริญพงศ์ ออกอากาศทางช่อง 3 เอชดี ระหว่างวันที่ 31 ตุลาคม ถึง 6 ธันวาคม 2561 นำแสดงโดย วรินทร ปัญหกาญจน์ และราณี แคมเปน ละครเรื่องนี้เป็นการพบกันครั้งแรกของ เกรท วรินทร และเก้า สุภัสสรา ก่อนที่ทั้งคู่จะแสดงนำในละครเรื่องเขาวานให้หนูเป็นสายลับ ในปีถัดมา
เฉินเฟิ่ง

เฉินเฟิ่ง  เป็นเป็นชื่อศักราชลำดับที่ 6 ในรัชสมัยของจักรพรรดิซุนกวนแห่งง่อก๊กในยุคสามก๊กของจีน ชื่อศักราชเฉินเฟิ่งใช้ในปี ค.ศ. 252 ตั้งแต่เดือน 2 ถึงเดือน 4 รวมเวลา 2 เดือน
ในเดือน 4 ของศักราชเฉินเฟิ่งปีที่ 1 (ค.ศ. 252) จักรพรรดิซุนกวนสวรรคต ซุนเหลียงขึ้นสืบราชบัลลังก์ เปลี่ยนชื่อศักราชเป็นเจี้ยนซิงปีที่ 1
เกาะกานมอ

เกาะกานมอ  เป็นเกาะในทะเลอันดามัน แนวชายฝั่งทางตะวันออกเฉียงใต้ของประเทศพม่า และเป็นส่วนหนึ่งของกลุ่มเกาะมะริด ในด้านการบริหารตั้งอยู่ในอำเภอจู้นซุ จังหวัดมะริด ภาคตะนาวศรี ทางฝั่งตะวันออกเฉียงเหนือของเกาะคือเมืองจู้นซุ เกาะนี้ครอบคลุมพื้นที่ทั้งหมด 
นิรุกติศาสตร์.
ภายใต้การปกครองของอังกฤษเกาะนี้เป็นที่รู้จักในชื่อ Kisseraing Island Kithareng หรือ Ketthayin ต่อมาเดือนมิถุนายน พ.ศ. 2532 มีกฎหมายการปรับชื่อ ชื่อของเกาะจึงเปลี่ยนเป็นกานมอ โดยตั้งชื่อตามเมืองกานมอ บนชายฝั่งตะวันออกเฉียงเหนือ ซึ่งปัจจุบันเรียกกันว่าจู้นซุ
ภูมิศาสตร์.
กานมอตั้งอยู่ทางตะวันออกของทะเลอันดามัน กลุ่มเกาะมะริดตอนกลาง กานมอล้อมรอบด้วยเกาะอื่น ๆ ในหมู่เกาะหลายเกาะ ครอบคลุมพื้นที่ราว โดยมีแนวชายฝั่งยาว 130.4 กิโลเมตร แทบเป็นป่าทึบ มีป่าฝนเขตร้อนและป่าผลัดใบ และมีแม่น้ำสายสั้นจำนวนหนึ่งที่หล่อเลี้ยงป่าทิวเขา มีหาดทรายและแนวปะการังตามแนวชายฝั่ง
เศรษฐกิจ.
เศรษฐกิจของกานมอขึ้นอยู่กับการปลูกยางพารา เพื่อปรับปรุงสภาพเศรษฐกิจ มีการสร้างถนนในหมู่บ้านบนเกาะ นอกจากนี้ โครงการฟาร์มกุ้งยังเปิดตัวในเดือนพฤษภาคม พ.ศ. 2544 ซึ่งถือเป็นโครงการลงทุนจากต่างชาติที่ใหญ่ที่สุดในภาคการเลี้ยงปศุสัตว์
เจี้ยนซิง (ง่อก๊ก)

เจี้ยนซิง  เป็นเป็นชื่อศักราชลำดับแรกในรัชสมัยของจักรพรรดิซุนเหลียงแห่งง่อก๊กในยุคสามก๊กของจีน ชื่อศักราชเจี้ยนซิงใช้ตั้งแต่ในปี ค.ศ. 252 ถึง ค.ศ. 253 รวมเวลา 2 ปี
เจี้ยนซิง

เจี้ยนซิง  อาจหมายถึง:
ชื่อศักราชในประวัติศาสตร์.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อู่เฟิ่ง

อู่เฟิ่ง  เป็นเป็นชื่อศักราชลำดับที่ 2 ในรัชสมัยของจักรพรรดิซุนเหลียงแห่งง่อก๊กในยุคสามก๊กของจีน ชื่อศักราชอู่เฟิ่งใช้ตั้งแต่ในปี ค.ศ. 254 ถึง ค.ศ. 256 รวมเวลา 3 ปี
ในเดือน 10 ของศักราชอู่เฟิ่งปีที่ 3 (ค.ศ. 256) เปลี่ยนชื่อศักราชเป็นไท่ผิงปีที่ 1
รานตะโบ

รานตะโบ  เป็นหมู่บ้านริมแม่น้ำอิรวดีในอำเภอมยี่นชาน ประเทศพม่าตอนกลาง โดยเป็นหมู่บ้านที่มีการลงนามสนธิสัญญารานตะโบที่ทำให้สงครามอังกฤษ–พม่าครั้งที่หนึ่ง (1824–1826) สิ้นสุดลงในวันที่ 24 กุมภาพันธ์ ค.ศ. 1826
ไท่ผิง (ง่อก๊ก)

ไท่ผิง  เป็นเป็นชื่อศักราชลำดับที่ 3 ในรัชสมัยของจักรพรรดิซุนเหลียงแห่งง่อก๊กในยุคสามก๊กของจีน ชื่อศักราชไท่ผิงใช้ตั้งแต่ในปี ค.ศ. 256 ถึง ค.ศ. 258 รวมเวลา 3 ปี ชื่อศักราชมีความหมายว่า "แสวงหาความสงบมั่นคง"
ในเดือน 9 ของศักราชไท่ผิงปีที่ 3 (ค.ศ. 258) ซุนเหลียงถูกปลดจากตำแหน่งจักรพรรดิ ในเดือน 10 ซุนฮิว (จักรพรรดิอู๋จิ่งตี้) ขึ้นครองราชย์ เปลี่ยนชื่อศักราชเป็นหย่งอานปีที่ 1
หย่งอาน (ง่อก๊ก)

หย่งอาน  เป็นเป็นชื่อศักราชในรัชสมัยของจักรพรรดิซุนฮิว (อู๋จิ่งตี้) แห่งง่อก๊กในยุคสามก๊กของจีน ชื่อศักราชหย่งอานใช้ตั้งแต่ในปี ค.ศ. 258 ถึง ค.ศ. 264 รวมเวลา 7 ปี ชื่อศักราชมีความหมายว่า "คาดหวังความมั่นคงทางการเมือง"
ในเดือน 7 ของศักราชหย่งอานปีที่ 7 (ค.ศ. 264) จักรพรรดิซุนฮิวสวรรคต เดือน 8 ซุนโฮ (จักรพรรดิอู๋มั่วตี้) ขึ้นครองราชย์ เปลี่ยนชื่อศักราชเป็นยฺเหวียนซิงปีที่ 1
ยฺเหวียนซิง

ยฺเหวียนซิง  เป็นเป็นชื่อศักราชลำดับแรกในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชยฺเหวียนซิงใช้ตั้งแต่ในปี ค.ศ. 264 ถึง ค.ศ. 265 รวมเวลา 2 ปี
"สามก๊กจี่"บันทึกว่าในเดือน 4 ของศักราชยฺเหวียนซิงปีที่ 2 (ค.ศ. 265) เปลี่ยนชื่อศักราชเป็นกานลู่ปีที่ 1 ส่วน"เจี้ยนคางฉือลู่" (建康實錄) บันทึกว่าเปลี่ยนชื่อศักราชในเดือน 5
กานลู่

กานลู่  เป็นเป็นชื่อศักราชลำดับที่ 2 ในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชกานลู่ใช้ตั้งแต่ในปี ค.ศ. 265 ถึง ค.ศ. 266 รวมเวลา 2 ปี
ในเดือน 8 ของศักราชกานลู่ปีที่ 2 (ค.ศ. 266) เปลี่ยนชื่อศักราชเป็นเป๋าติ่งปีที่ 1
"สามก๊กจี่" ภาคพงศาวดารง่อก๊ก เล่มที่ 3 ระบุว่า "ฤดูร้อน เดือน 4 กล่าวกันว่าที่สุสานเตียวเหลง (蒋陵 "เจี่ยงหลิง") มีน้ำค้างหวาน (甘露 "กานลู่") ตก จึงเปลี่ยนชื่อศักราชและให้นิรโทษกรรมครั้งใหญ่"
เป๋าติ่ง

เป๋าติ่ง  เป็นเป็นชื่อศักราชลำดับที่ 3 ในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชเป๋าติ่งใช้ตั้งแต่ในปี ค.ศ. 266 ถึง ค.ศ. 269 รวมเวลา 4 ปี
ในเดือน 10 ของศักราชเป๋าติ่งปีที่ 4 (ค.ศ. 269) เปลี่ยนชื่อศักราชเป็นเจี้ยนเหิงปีที่ 1
"สามก๊กจี่" ภาคพงศาวดารง่อก๊ก เล่มที่ 3 ระบุว่า "เดือนแปด ทรงได้รับ"ติ่ง" (鼎) ใบใหญ่ จึงโปรดให้เปลี่ยนชื่อศักราชและให้นิรโทษกรรมครั้งใหญ่"
เคดีอี

KDE เป็นชุมชนซอฟต์แวร์เสรี นานาชาติที่พัฒนาซอฟต์แวร์เสรี ผลงานของเคดีอีที่เป็นที่รู้จักกันดีได้แก่ เคดีอีพลาสมา (ซึ่งเป็นสิ่งแวดล้อมเดสก์ท็อป ของลินุกซ์ดิสทริบิวชัน จำนวนมาก) และแอปพลิเคชันข้ามแพลตฟอร์ม เช่น ครีตา และ ดิจิแคม ที่ทำงานบนยูนิกซ์ (รวมไปถึงระบบปฏิบัติการแบบยูนิกซ์) ไมโครซอฟต์ วินโดวส์ และ แอนดรอยด์ (ระบบปฏิบัติการ)
ประวัติ.
KDE ได้รับการก่อตั้งขึ้นเมื่อปี 1996 โดย Matthias Ettrich ซึ่งขณะนั้นเขาเป็นนักศึกษาอยู่ที่ Eberhard Karls University of Tübingen เขาประสบปัญหากับการทำงานรูปแบบต่าง ๆ ที่ต้องทำงานกับสภาพแวดล้อมของยูนิกซ์เดกส์ท็อป ซึ่งรูปร่างหน้าตาหรือลักษณะการใช้งานของแต่ละโปรแกรมนั้นแทบจะไม่มีสิ่งที่เหมือนกันอยู่เลย เขาจึงได้เสนอที่จะวางรูปแบบการทำงานขึ้นมาใหม่ ซึ่งไม่ได้เป็นเพียงการทำงานกับโปรแกรมคอมพิวเตอร์ แต่รวมไปถึงสภาพแวดล้อมของเดสก์ท็อป ซึ่งผู้ใช้งานจะสามารถคาดคะเนการทำงานของสิ่งต่าง ๆ บนเดสก์ท็อป และสามารถทำงานได้อย่างราบรื่นมากขึ้น เขาได้เขียนความคิดเห็นนี้ลงใน Usenet และได้รับความสนใจค่อนข้างมาก โครงการ KDE จึงได้เกิดขึ้น
ตั้งแต่ปี พ.ศ. 2552 ชื่อ KDE ไม่ได้หมายถึง K Desktop Environment อีกต่อไป แต่หมายถึงชุมชนที่ผลิตซอฟต์แวร์เหล่านั้นออกมาแทน 
มาสคอต.
มาสคอตของเคดีอี เป็นมังกรสีเขียวชื่อ Konqi. เคดีอีพลาสมา 5 มาพร้อมกับหน้าตาโฉมใหม่ของ Konqi ซึ่งออกแบบโดยตั๋น ไต้ชาน
Katie เป็นมังกรสาว และเป็นมาสคอตของเหล่าสตรีในเคดีอี
มังกรตัวอื่นๆ ที่มีสีและหน้าที่การงานแตกต่างกันถูกเพิ่มให้กับ Konqi ที่มาพร้อมกับหน้าตาโฉมใหม่ของเขา ซึ่งออกแบบโดยตั๋น ไต้ชาน มังกรแต่ละตัวมีเขาที่คล้ายกับตัวอักษรภาษาอังกฤษที่ระบุบทบาทในเคดีอี ก่อนหน้านี้เคดีอีมีมาสคอตเป็นพ่อมดชื่อแคนดัล์ฟ  เนื่องจากแคนดัล์ฟที่หน้าตาคล้ายกับแกนดัล์ฟ ทำให้ผู้คนคาดเดาว่า แคนดัล์ฟถูกแทนที่เพื่อป้องกันปัญหาด้านลิขสิทธิ์
สมาพันธ์หัวใจโลก

สมาพันธ์หัวใจโลก (World Heart Federation, WHF) เป็นองค์กรพัฒนาเอกชนที่ตั้งอยู่ในเมืองเจนีวา ประเทศสวิตเซอร์แลนด์ ก่อตั้งเมื่อ พ.ศ. 2521 องค์การอนามัยโลกให้การยอมรับสมาพันธ์ในฐานะองค์กรเอกชนพันธมิตรชั้นนำในการป้องกันโรคหัวใจและหลอดเลือด
ประวัติ.
สมาพันธ์หัวใจโลกก่อตั้งขึ้นเมื่อ พ.ศ. 2521 โดยการควบรวมของสมาคมแพทย์โรคหัวใจนานาชาติ (International Society of Cardiology, ISC) และสหพันธ์แพทย์โรคหัวใจนานาชาติ (International Cardiology Federation, ICF) ภายใต้ชื่อสหพันธ์สมาคมแพทย์โรคหัวใจนานาชาติ (International Society and Federation of Cardiology, ISFC) ใน พ.ศ. 2541 องค์กรนี้ได้เปลี่ยนชื่อเป็นสมาพันธ์หัวใจโลก (World Heart Federation)
สมาพันธ์เป็นตัวแทนขององค์กรต่าง ๆ มากกว่า 200 องค์กรในกว่า 100 ประเทศ โดยเป็นองค์กรชั้นนำในการส่งเสริมสุขภาพหัวใจและหลอดเลือดทั่วโลก ซึ่งมีพันธกิจในการทำให้ผู้คนทั่วโลกสามารถเข้าถึงข้อมูล การดูแล และการรักษาที่ต้องการ เพื่อรักษาสุขภาวะของหัวใจให้แข็งแรง
สมาพันธ์หัวใจโลกเป็นองค์กรโรคหัวใจและหลอดเลือดเพียงแห่งเดียวที่มีความสัมพันธ์อย่างเป็นทางการกับองค์การอนามัยโลก
การประชุมและกิจกรรมต่าง ๆ.
สมาพันธ์หัวใจโลกเป็นเจ้าภาพการประชุมระดับโลกด้านหทัยวิทยา (World Congress of Cardiology) โดยการประชุมครั้งแรกจัดขึ้นที่ปารีสในเดือนกันยายน พ.ศ. 2493 ภายใต้การอุปถัมภ์ของสมาคมแพทย์โรคหัวใจนานาชาติ (ISC) ซึ่งก่อตั้งขึ้นสี่ปีก่อนหน้า
วันหัวใจโลก (World Heart Day) จัดตั้งขึ้นใน พ.ศ. 2543 เพื่อแจ้งให้ผู้คนทั่วโลกทราบว่าโรคหัวใจและหลอดเลือด (cardiovascular disease, CVD) เป็นสาเหตุการเสียชีวิตอันดับต้น ๆ ของโลก และเป็นเวทีสร้างความตระหนักรู้เกี่ยวกับโรคหัวใจและหลอดเลือดที่ใหญ่ที่สุดในโลก โดยมีการเฉลิมฉลองในวันที่ 1 ตุลาคมของทุกปี
ในปี 2559 สมาพันธ์หัวใจโลกเป็นเจ้าภาพการประชุมสุดยอดระดับโลกด้านสุขภาพระบบไหลเวียนโลหิต (Global Summit on Circulatory Health) เป็นครั้งแรกโดยจัดขึ้นที่เม็กซิโกซิตี ซึ่งการประชุมนำเสนอผู้นำทางความคิด เช่น รัฐมนตรีกระทรวงสาธารณสุข เจ้าหน้าที่สาธารณสุข และผู้นำในอุตสาหกรรม ให้ตระหนักถึงปัญหาโรคหัวใจและหลอดเลือด (CVD) เพื่อยกระดับให้มีลำดับความสำคัญสูงสุด ในปี 2564 การประชุมสุดยอดได้เปลี่ยนชื่อเป็นการประชุมสุดยอดหัวใจโลก (World Heart Summit)
การสนับสนุนระดับโลก.
สมาพันธ์หัวใจโลกตั้งอยู่ในเจนีวา และเป็นที่ตั้งขององค์การอนามัยโลก (WHO) ซึ่งให้การสนับสนุนสมาพันธ์ในระดับสูงสุดเพื่อนำปัญหาโรคหัวใจและหลอดเลือดมาอยู่แถวหน้าของวาระด้านสุขภาพทั่วโลก ความร่วมมือกับองค์การอนามัยโลกช่วยให้สมาพันธ์สามารถแบ่งปันความรู้และเป้าหมายเกี่ยวกับโรคหัวใจและหลอดเลือดโดยเฉพาะอย่างยิ่งในด้านที่สำคัญ เช่น ปัญหายาสูบและมลพิษทางอากาศ ตลอดจนภาวะสุขภาพที่ถูกละเลย เช่น โรคหัวใจรูมาติก และโรคชากาส (Chagas disease)
เทียนา (ตัวละครดิสนีย์)

เทียนา (หรืออ่านว่า ทีอานา) เป็นตัวละครในภาพยนตร์แอนิเมชันเรื่องที่ 49 ของวอลต์ดิสนีย์พิกเชอส์เรื่อง "มหัศจรรย์มนต์รักเจ้าชายกบ" (2009) สร้างโดยนักเขียนและผู้กำกับรอน เคลเมนต์ส และจอห์น มัสเกอร์ และสร้างแอนิเมชันโดยมาร์ก เฮนน์ เทียนาเมื่อเจริญวัยเป็นผู้ใหญ่ ให้เสียงพากย์โดยอนิกา โนนี โรส ในขณะที่ยังเป็นเด็กให้เสียงพากย์โดยเอลิซาเบธ เอ็ม. แดมเพียร์ เธอจะปรากฏตัวในละครดิสนีย์+ เรื่อง "เทียนา" ซึ่งมีกำหนดฉายในปี ค.ศ. 2024
ตัวละครเทียนามีพื้นฐานมาจากเจ้าหญิงสองคน ได้แก่ เจ้าหญิงเอ็มมา นางเอกของนวนิยายเรื่อง"เจ้าหญิงกบ" ของอี.ดี. เบเกอร์ ในปี ค.ศ. 2002 และเจ้าหญิงจากเทพนิยายของพี่น้องตระกูลกริมม์เรื่อง "เจ้าชายกบ" ซึ่งเป็นแรงบันดาลใจให้กับนวนิยายของเบเกอร์ ตัวละครนี้ยังได้รับแรงบันดาลใจจากเชฟชื่อดังแห่งนิวออร์ลีนส์ลีอาห์ เชส อีกด้วย
เทียนารับบทเป็นพนักงานเสิร์ฟที่ทำงานหนักและใฝ่ฝันที่จะเปิดร้านอาหารของตัวเอง และต้องหยุดชะงักเมื่อเธอกลายร่างเป็นกบหลังจากจูบกับเจ้าชายกบอย่างสิ้นหวัง ซึ่งเขาถูกหมอแม่มดผู้ชั่วร้ายสาป
เทียนาได้รับการตอบรับในเชิงบวกเป็นส่วนใหญ่จากนักวิจารณ์ที่ยกย่องบุคลิกและค่านิยมของเธอ อย่างไรก็ตาม ภาพลักษณ์ของเทียนา และชุมชนของเธอถูกวิจารณ์ว่าขาด "การเน้นประเด็นทางเชื้อชาติ" การตัดสินใจวาดภาพตัวละครหลักทั้งสองคือเทียนาและนาวีนในฐานะกบสำหรับส่วนใหญ่ของภาพยนตร์เรื่องนี้ ก็ทำให้เกิดความขัดแย้งเช่นกัน โดยบางคนบอกว่าเป็นการมองข้ามตัวตนของตัวละคร เธอเป็นเจ้าหญิงดิสนีย์ลำดับที่ 9 และเป็นที่รู้จักในฐานะเจ้าหญิงแอฟริกันอเมริกันคนแรกในแฟรนไชส์เจ้าหญิงดิสนีย์
การปรากฏตัว.
สวนสนุก.
วันที่ 26 ตุลาคม ค.ศ. 2009 "เรือสำราญเทียน่าจูบิลี!" เปิดตัวครั้งแรกพร้อมกับการปรากฏตัวของเทียนา, นาวีน, หลุยส์ และ ดร.ฟาซิเลียร์ ที่วอลต์ดิสนีย์เวิลด์รีสอร์ต และต่อมาที่ดิสนีย์แลนด์รีสอร์ต เทียนาและนาวีนยังอยู่ในขบวน "เฟสติวัลออฟแฟนตาซีพาเรด" ที่แมจิกคิงดอมในวอลต์ดิสนีย์เวิลด์ สามารถพบปะและทักทายเทียนาและนาวีนที่ลิเบอร์ตีสแควร์ในวอลต์ดิสนีย์เวิลด์ และในสวนสนุกที่อื่น ๆ ในพื้นที่ "ฟรอนเทียร์แลนด์" เธอยังเข้าร่วมงาน "วันอะพอนอะดรีมพาเรด" ในดิสนีย์แลนด์ปารีสในเดือนเมษายน ค.ศ. 2010 โดยเป็นส่วนหนึ่งของ "นิวเจอเนอเรชันเฟสติวัล" เทียนาเป็นส่วนหนึ่งในเครื่องเล่น แฟนตาสมิก (Fantasmic!) ในช่วงต้นเดือนมกราคม ค.ศ. 2010 ระหว่างตอนจบกับเรือล่องแม่น้ำมาร์กทเวน เทียนาพร้อมด้วยนาวีน, ดร.ฟาซิเลียร์ และเรย์ ต่างปรากฏตัวเป็นแขกรับเชิญในดิสนีย์"เวิลด์ออฟคัลเลอร์"ในดิสนีย์แคลิฟอร์เนียแอดเวนเจอร์ เทียนาและเจ้าหญิงดิสนีย์คนอื่น ๆ มีสถานที่ท่องเที่ยวในแมจิกคิงดอมที่เรียกว่า"พรินเซสแฟรีเทลฮอล์" เมื่อเยี่ยมชมวอลต์ดิสนีย์เวิลด์ผู้เยี่ยมชมเดิมมองเห็นเจ้าหญิงเทียนาใต้ศาลาป่าอันร่มรื่นที่ขอบจัตุรัสลิเบอร์ตี ตั้งแต่เดือนมิถุนายน ค.ศ. 2016 พบปะและทักทายได้ที่"พรินเซสแฟรีเทลฮอล์"
การตอบรับ.
ในฐานะตัวละครเทียนาได้รับการตอบรับในเชิงบวกเป็นส่วนใหญ่ เฮเลน โอฮารา จาก"เอ็มไพร์"กล่าวถึงตัวละครนี้ในแง่บวก โดยบรรยายว่าเธอเป็น "นางเอกหัวแข็งที่ทำงานหนักและแสดงความมุ่งมั่นและแรงผลักดัน" แคตเธอรีน ชอร์ด จาก"เดอะการ์เดียน" ยกย่องเทียนาและแสดงความยินดีกับดิสนีย์ที่สร้าง "นางเอกที่เป็นตัวละครที่แท้จริง ผู้หญิงที่มีสามมิติ คุณไม่จำเป็นต้องสวมสเป็คบ้า ๆ บอ ๆ ถึงจะดูได้" เบ็ตซี ชาร์ลี จาก"ลอสแอนเจลิสไทมส์" เขียนในเชิงบวกของเทียนา โดยบรรยายว่าเธอทั้ง "สวย" และ "อึกทึก" แครี ไบรสัน จากอะเบาต์.คอม ยกย่องเทียนาโดยเรียกเธอว่า "เจ้าหญิงองค์ใหม่ที่ยอดเยี่ยม" และ "แบบอย่างที่ดี"
วัดชัยมงคล (จังหวัดแพร่)

วัดชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่
แต่เดิมบริเวณวัดชัยมงคล เป็นที่รกร้างว่างเปล่า มีพืชต่าง ๆ ขึ้นปกคลุมโดยทั่วไป ตั้งวัดเมื่อ พ.ศ. 2434 ได้รับพระราชทานวิสุงคามสีมาเมื่อ พ.ศ. 2468 มีพญามงคล (ต้นตระกูลพงษ์พันธ์) ชาวบ้านเหมืองหิต เป็นผู้ลงมือถากถางพื้นที่เป็นคนแรก ด้วยเหตุนี้จึงมีคำว่า "มงคล" เป็นนามของวัดด้วย สมัยเมื่อสร้างวัดใหม่ ๆ ชาวบ้านเรียกกันว่า วัดชัยมงคลโป่งจ้าง ด้วยบริเวณแห่งนี้เป็นดินโป่ง เป็นธาตุอาหารสำหรับสัตว์ โดยเฉพาะช้างชอบกิน มีพระธรรมธรการินตา ดำรงตำแหน่งเจ้าอาวาสรูปแรก เมื่อ พ.ศ. 2442 
วัดมี "หลวงพ่อพุทธชัยมงคล" ประดิษฐานในอุโบสถหลังปัจจุบัน ก่อด้วยอิฐถือปูน หน้าตักกว้าง 7 ศอก ก่อสร้างทั้งวิหารและองค์พระประธาน ได้สำเร็จลงเมื่อ พ.ศ. 2445 ฉลองสมโภชเมื่อ พ.ศ. 2456 ต่อมามีการสร้างซุ้มรอบหลวงพ่อพุทธชัยมงคล ซึ่งจำลองมาจากพระพุทธชินราช มีฉัตร 9 ชั้น ห้อยจากเพดานวิหารลงมาอยู่เหนือเศียรหลวงพ่อ และมีหอไตรหรือหอธรรมสร้างเมื่อ พ.ศ. 2468
เอ็ดดี คิงส์ตัน

เอดูอาร์โด มัวร์ (Eduardo Moore; เกิด 12 ธันวาคม 1981) เป็นที่รู้จักกันดีในชื่อสังเวียนของเขา เอ็ดดี คิงส์ตัน (Eddie Kingston) เป็นนักมวยปล้ำอาชีพชาวอเมริกัน ที่ปัจจุบันเซ็นสัญญากับ All Elite Wrestling (AEW) นอกจากนี้เขายังปล้ำให้กับ Ring of Honor (ROH) ซึ่งเป็นค่ายลูกของ AEW ซึ่งเขาได้เป็นแชมป์โลก ROH นอกจากนี้ยังปรากฏตัวให้กับ New Japan Pro-Wrestling (NJPW) โดยส่วนใหญ่เป็นรายการ NJPW Strong ซึ่งเป็นรายการในอเมริกา โดยเขาได้เป็นแชมป์ Strong Openweight
คิงส์ตันเริ่มอาชีพมวยปล้ำในปี 2002 และได้ปล้ำกับสมาคมมวยปล้ำมากมาย รวมถึง Evolve, National Wrestling Alliance, Chikara, AAW Wrestling, Combat Zone Wrestling, Independent Wrestling Association Mid-South, Impact Wrestling, Pro Wrestling Guerrilla และ Ring of Honor (ROH) นอกเหนือจากช่วงสั้นๆ ใน Impact และ ROH แล้ว เขายังเป็นแกนนำในค่ายอิสระเป็นเวลา 18 ปีก่อนที่จะเซ็นสัญญากับ AEW
เขาได้รับการยกย่องในด้านทักษะการพูดและความสามารถในการเลื่อนตำแหน่ง และได้รับการยกย่องจากบางคนว่าเป็นหนึ่งในวิทยากรที่เก่งที่สุดแห่งยุคมวยปล้ำอาชีพสมัยใหม่
ชีวิตแรกเริ่ม.
เอดูอาร์โด มัวร์เกิดเมื่อวันที่ 12 ธันวาคม 1981 ในเมืองยองเกอร์ส รัฐนิวยอร์ก มีบิดาเป็นชาวไอริชและมารดาเป็นชาวเปอร์โตริโก เขามีวัยเด็กที่ยากลำบากในช่วงที่ยากลำบากของยองเกอร์ส โดยต้องทะเลาะกันที่โรงเรียนอยู่ตลอดเวลา เขาให้เครดิตว่าการเล่นมวยปล้ำตั้งแต่อายุยังน้อยจากการดูเทปเก่าๆ เป็นสิ่งที่ทำให้เขาไม่ต้องติดคุกและประสบปัญหา
หมายเหตุ.
<templatestyles src="Reflist/styles.css" />
วัดพระนอน (จังหวัดแพร่)

วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่
ประวัติ.
ตามตำนานเล่าว่าวัดพระนอนสร้างโดยเจ้าพระยาชัยชนะสงครามและพระนางเจ้าอู่ทองศรีพิมพาเมื่อ จ.ศ. 236 อย่างไรก็ดีสำนักงานพระพุทธศาสนาแห่งชาติระบุตั้งวัดเมื่อ พ.ศ. 1320
แต่เดิมนั้นวัดนี้มีพระพุทธรูปปางไสยาสน์ คือพระนอนซึ่งองค์จริงนั้นเป็นหินยาวขนาดหกศอก ต่อมาเจ้าปู่ท้าวคำ ซึ่งเป็นพระอัยกาของเจ้าพระยาชัยชนะสงคราม เห็นว่าไม่ปลอดภัย จึงสั่งให้สร้างพระนอนองค์ใหญ่ครอบองค์เดิมไว้ และช่วยกันตกแต่งพระพุทธรูปนอนองค์ใหม่ให้สวยงาม พอดีมีกองทัพพม่ามารุกรานเมืองโกศัย ชาวเมืองตื่นกลัวพากันอพยพหลบลี้ตามป่าเขา โดยยังมิทันได้ฉลองพระพุทธรูปนอน เจ้าพระยาชัยชนะสงครามได้ออกศึกและสวรรคตในสนามรบ นางพิมพาจึงได้ลงมือสร้างวัดพระนอนและเจดีย์ขึ้น แล้วจารึกในแผ่นทองคำ
เมื่อนครโกศัยไม่มีเจ้าเมืองปกครอง วัดพระนอนจึงถูกละทิ้งเป็นวัดร้างเป็นเวลานานเท่าใดไม่ปรากฏ ชาวบ้านได้พบต้นไม้ใหญ่เป็นต้นมะม่วงขึ้นปกคลุมพระนอนคล้ายกับร่ม ชาวบ้านได้บูรณะวัดและตั้งชื่อใหม่ว่า วัดม่วงคำ และในการบูรณะครั้งนั้นได้พบแผ่นทองคำจารึกของพระนางพิมพาจึงทำให้รู้ว่าแต่เดิมคือวัดพระนอนที่สร้างสำเร็จในเดือนเก้าเหนือขึ้นสิบห้าค่ำ ได้รับพระราชทานวิสุงคามสีมาเมื่อ พ.ศ. 2336
อาคารเสนาสนะ.
อุโบสถซึ่งสร้างแบบสมัยเชียงแสนไม่ได้เจาะหน้าต่างแต่ทำผนังเป็นช่องแสงแทน มีลวดลายแบบอยุทธยาตอนปลายผูกเป็นลายก้านขดและมีภาพรามเกียรติ์ประกอบ วิหารมีชายคาไม้ฉลุโดยรอบและหลังคาประดับด้วย ไม้แกะสลักเป็นรูปพญานาคบริเวณหน้าจั่ว พระพุทธรูปนอนปางสีหไสยาสน์ซึ่งเป็นพระพุทธรูปปูนปั้น มีความยาว 5 เมตร ลงรักปิดทองตลอดองค์ เจดีย์ตั้งอยู่ด้านหลังอุโบสถ เป็นเจดีย์ทรงระฆังคว่ำรูป 8 เหลี่ยม มีพระพุทธรูปอยู่ 4 ด้าน
เอเค-103

เอเค-103 (อังกฤษ: AK-103) เป็นไรเฟิลจู่โจมสัญชาติรัสเซีย ออกแบบโดยมีฮาอิล คาลาชนิคอฟ
ประวัติ.
เอเค-103 ซึ่งมีพื้นฐานมาจากปืนไรเฟิลจู่โจม เอเค-74เอ็ม ได้รับการออกแบบมาเพื่อแทนที่เอเคแบบคลาสสิก เอเค-103 ได้รับการเสนอเพื่อส่งออกอย่างเป็นทางการในเดือนมีนาคม 1993
การออกแบบ.
เอเค-103 ถอดแบบมาจาก เอเค-74เอ็ม แต่ใช้กระสุนขนาด 7.62×39 มม. ซึ่งคล้ายกับเอเคเอ็ม เอเค-103 สามารถติดตั้งศูนย์เล็งได้หลากหลาย รวมถึงดาบปลายปืนหรือเครื่องยิงลูกระเบิด เช่น จีพี-34 เอเค-103 เวอร์ชันใหม่สามารถติดตั้งรางพิคาทินีได้ทำให้สามารถติดตั้งอุปกรณ์เสริมได้มากขึ้น ส่วนประกอบใช้พลาสติกแทนไม้และโลหะ โดยส่วนประกอบดังกล่าว ได้แก่ กริปมือ ประกับมือ พานท้าย และแม็กกาซีน
ประเทศผู้ใช้งาน.
แผนที่ ประเทศผู้ใช้เอเค-103
องค์การดาวเทียมเคลื่อนที่ระหว่างประเทศ

องค์การดาวเทียมเคลื่อนที่ระหว่างประเทศ  เป็นหน่วยงานสำหรับกำกับดูแลส่วนประกอบของการสื่อสารผ่านดาวเทียมระบบความปลอดภัยและแจ้งเหตุภัยพิบัติทางทะเลทั่วโลก (Global Maritime Distress and Safety System: GMDSS) ที่ก่อตั้งขึ้นโดยองค์การทางทะเลระหว่างประเทศ (International Maritime Organization: IMO) ซึ่งออกแบบมาเพื่อวางโครงข่ายระบบทั่วโลกสำหรับการสื่อสารสัญญาณฉุกเฉินอัตโนมัติสำหรับเรือเดินทะเล โดยองค์การดาวเทียมเคลื่อนที่ระหว่างประเทศเป็นหน่วยงานในการรับประกันระบบว่าจะสามารถสื่อารผ่านดาวเทียมสื่อสารเคลื่อนที่ทางทะเลได้ตลอด (ปัจจุบันให้บริการโดย อินมาแซท และไอริเดียม)
ประวัติ.
อินมาแซท.
องค์การดาวเทียมทางทะเลระหว่างประเทศ (International Maritime Satellite Organization: INMARSAT) ก่อตั้งขึ้นมาภายใต้การสนับสนุนขององค์การทางทะเลระหว่างประเทศตามอนุสัญญาระหว่างประเทศว่าด้วยองค์การดาวเทียมทางทะเลระหว่างประเทศ (Convention on the International Maritime Satellite Organization) ซึ่งลงนามเมื่อวันที่ 3 กันยายน พ.ศ. 2519 ที่ลอนดอน มีผลบังคับใช้เมื่อวันที่ 16 กรกฎาคม พ.ศ. 2522 ในการประสานงานระหว่างองค์การการบินพลเรือนระหว่างประเทศในช่วงคริสต์ทศวรรษที่ 1980 อนุสัญญาว่าด้วย INMARSAT ได้รับการแก้ไขให้รวมไปถึงการใช้งานวิทยุการบินโดยเฉพาะเพื่อความปลอดภัยสาธารณะ
ผู้อำนวยการใหญ่คนแรกได้รับการแต่งตั้งในเดือนกรกฎาคม พ.ศ. 2523 คือ โอลอฟ ลันด์เบิร์ก และเริ่มปฏิบัติงานในปี พ.ศ. 2525 ซึ่งก่อนหน้านี้เขาเคยเป็นผู้บริหารและผู้พัฒนาบริการโทรศัพท์เคลื่อนที่และบริการเฉพาะทางที่สวิดิชเทเลคอม (ปัจจุบันคือเทเลีย) และเขาดำรงตำแหน่งผู้อำนวยการทั่วไปและซีอีโอจนถึงปี พ.ศ. 2538
IMSO.
ช่วงกลางคริสต์ทศวรรษที่ 1990 มีความคิดเห็นที่ขัดแย้งกันระหว่างรัฐสมาชิกเกี่ยวกับอนาคตของหน่วยงาน มีความตื่นตัวเพิ่มขึ้นในหมู่ประเทศสมาชิกว่าสินทรัพย์ทางธุรกิจขององค์การจะต้องได้รับการแปรรูป เนื่องจากลักษณะการแข่งขันของอุตสาหกรรมการสื่อสารผ่านดาวเทียม และความไม่เต็มใจของรัฐสมาชิกจำนวนมากในการลงทุนเงินใน NIMARSAT เพื่อปรับปรุงระบบโครงข่าย ยังมีอีกหลายคนที่เชื่อมั่นในความสำคัญของการรักษาบทบาทขององค์การในการสื่อสารผ่านดาวเทียมทางทะเล โดยปัญหาดังกล่าวได้รับการแก้ไขในช่วงเดือนเมษายน พ.ศ. 2541 ส่งผลให้เกิดการแก้ไขอนุสัญญาว่าด้วยองค์การดาวเทียมเคลื่อนที่ระหว่างประเทศ (Convention on the International Mobile Satellite Organization) ซึ่งสินทรัพย์ในการดำเนินงานจะถูกแบ่งและแปรรูปองค์การเป็นเอกชน ในขณะที่หน่วยงานจะยังคงเป็นองค์การกำกับดูแลต่อไป
ในวันที่ 15 เมษายน พ.ศ. 2542 INMARSAT ได้กลายเป็นองค์การดาวเทียมเคลื่อนที่ระหว่างประเทศ (IMSO) โดยขณะนั้นสินทรัพย์ในการดำเนินงานของ INMARSAT ได้ถูกแยกออกมาเป็นบริษัทอินมาแซท ซึ่งเป็นบริษัทเอกชนในสหราชอาณาจักร ซึ่งยินยอมตกลงจะดำเนินการภาระหน้าที่ด้านความปลอดภัยสาธารณะที่อยู่ภายใต้การดูแลของ IMSO ต่อไป
ข้อตกลงระหว่างองค์การการบินพลเรือนระหว่างประเทศ (ICAO) และ IMSO ได้ลงนามกันที่เมืองมอนทรีออล ประเทศแคนาดา เมื่อวันที่ 20 กันยายน พ.ศ. 2543 เพื่อเชื่อมความสัมพันธ์ระหว่าง ICAO และ IMSO โดยในเดือนพฤศจิกายน พ.ศ. 2561 อินมาแซทมีรัฐภาคีจำนวนทั้งสิ้น 103 แห่ง
ซอสกระเทียม

ซอสกระเทียม  เป็นซอสสำเร็จรูปที่มีกระเทียมเป็นส่วนประสมหลัก ซึ่งมีลักษณะเป็นซอสกลิ่นฉุน จากปริมาณของกระเทียมที่ใช้เป็นส่วนประกอบในการทำ ซึ่งวิธีการทำกระเทียมอาจจะถูกบดหรือหั่นเป็นลูกเต๋า ซอสกระเทียมโดยทั่วไปจะประกอบไปด้วยกระเทียมและส่วนผสมอื่นเพื่อระงับการแตกตัวผ่านกระบวนการอิมัลชันทั้งจาก น้ำมัน, เนย หรือมายองเนส จากส่วนผสมต่างๆทำให้สามารถนำมาใช้ในการเตรียมซุปได้ 
ซอสกระเทียมสามารถถูกใช้ในการเพิ่มรสชาติในอาหารได้หลายชนิด อาทิ สเต๊ก, ปลา, อาหารทะเล, เนื้อแกะ, เนื้อหมู, เนื้อไก่, ไข่ และผัก อีกทั้งยังสามารถถูกใช้เป็นเครื่องปรุงรสได้อีกด้วย
ซอสน้ำผึ้งกระเทียม

ซอสน้ำผึ้งกระเทียม  เป็นซอสเปรี้ยวหวานที่มีรสชาติผสมระหว่างน้ำผึ้ง และกระเทียม ซึ่งเป็นที่นิยมอย่างมากในประเทศแคนาดา ซอสน้ำผึ้งกระเทียมเป็นอีกหนึ่งในหลายซอสที่นิยมราดบนปีกไก่, ซี่โครง รวมถึงอาหารประเภทอื่นอาทิ มีตบอล
หางโจวเซนจูรีเซนเตอร์

หางโจวเซนจูรีเซนเตอร์  หรือ กรีนแลนด์เซนเตอร์หางโจวเกต  เป็นตึกแฝดที่ตั้งอยู่ในศูนย์กีฬาโอลิมปิกหางโจว เริ่มก่อสร้างฐานรากเสาเข็มเมื่อวันที่ 13 ตุลาคม ค.ศ. 2017 เดิมมีแผนจะแล้วเสร็จและส่งมอบก่อนการแข่งขันกีฬาเอเชียนเกมส์ในปี 2022 แต่ได้เลื่อนกำหนดการแล้วเสร็จเป็นในปีถัดมา
อาคารนี้เป็นตึกแฝดที่สูงที่สุดในสามเหลี่ยมปากแม่น้ำแยงซี และเป็นอาคารที่สูงที่สุดในหางโจว ด้วยความสูง 310 เมตร อีกทั้งเชื่อมต่อกับเขตธุรกิจเฉียนเจียงอีกด้วย
ประวัติ.
กรีนแลนด์กรุ๊ปซื้อที่ดินดังกล่าวในราคา 545 ล้านเหรินหมินปี้ อาคารออกแบบโดยสกิดมอร์, โอวิงส์ และเมอร์ริล และ East China Institute of Huajian Group ด้วยเงินลงทุนเกือบ 1 หมื่นล้านเหรินหมินปี้ อาคารแฝดรูปทรงคล้ายปีกอันเป็นเอกลักษณ์นี้มาจากตัวอักษร H ตัวแรกในพินอินชื่อของเมืองหางโจว ซึ่งหมายความว่า เมืองกำลังทะยานไปอย่างกลมกลืนและสวยงาม พื้นที่ดิน 77,572 ตารางเมตรและพื้นที่ก่อสร้างทั้งหมดคือ 530,892 ตารางเมตร ความสูงถึงชั้นหลังคาของตึกแฝดอยู่ที่ 282 เมตร และความสูงถึงชั้นปลายยอดอยู่ที่ 310 เมตร ภายในอาคารประกอบด้วยสำนักงาน ธุรกิจครบวงจร โรงแรมระดับห้าดาว และห้างสรรพสินค้าบูติก
พิซซาฮาวายเอียน

พิซซาฮาวายเอียน  เป็นพิซซาที่มีต้นกำเนิดมาจากประเทศแคนาดา ซึ่งท็อปปิ้งแบบดั้งเดิมมีทั้งสับปะรด, ซอสมะเขือเทศ, ชีส และแฮม หรือเบคอน
ประวัติ.
แซม ปาโนปูลอส ชาวแคนาดาที่ได้อพยพมาจากประเทศกรีกได้ทำการคิดค้นพิซซาฮาวายเอียนครั้งแรก ณ แซทเทิลไลท์เรสเทอรองตส์ในแชทัม, รัฐออนแทรีโอ, ประเทศแคนาดา ใน ค.ศ. 1962 โดยได้รับแรงบันดาลใจมาจากประสบการณ์การเตรียมอาหารจีน ซึ่งมีรสชาติที่เปรี้ยวหวาน เขาได้ทำการทดลองโดยการทำการเพิ่มสับปะรด, แฮม, เบคอน และท็อปปิ้งอย่างอื่น ซึ่ง ณ ตอนแรกการเพิ่มท็อปปิ้งดังกล่าวก็ยังไม่ได้รับความนิยมมากนัก
หลังจากการเพิ่มสับปะรดลงในพิซซารูปแบบดั้งเดิมซึ่งมีทั้งซอสมะเขือเทศ และชีส ร่วมกับแฮมหรือเบคอน พิซซาของเขาเริ่มเป็นที่นิยมในระดับชุมชน ก่อนที่ในที่สุดพิซซาดังกล่าวก็ได้กลายเป็นหนึ่งในเมนูหลักของร้านพิซซาทั่วโลก ซึ่งชื่อของเมนูชนิดนี้ไม่ได้มีแรงบันดาลใจมาจากรัฐฮาวาย, สหรัฐ ปาโนปูลอสได้ออกมาเปิดเผยว่าเขาได้เลือกใช้คำว่า "ฮาวายเอียน" เพราะเป็นชื่อยี่ห้อของสับปะรดกระป๋องที่เขาใช้ ณ เวลานั้น
ในประเทศเยอรมนี พิซซาฮาวายเอียนได้ถูกคิดค้นโดยใช้องค์ประกอบหลักคือแฮม, สับปะรด กับชีส และเป็นเมนูที่มีชื่อว่าโทสต์ฮาวาย อาหารชนิดนี้ได้ถูกนำเสนอครั้งแรกในรายการทำอาหารของประเทศเยอรมนีใน ค.ศ. 1955 และใน ค.ศ. 1957 "พิซซาฮาวายเอียน" ที่มีองค์ประกอบคือสับปะรด, มะละกอ และพริกหยวกเขียวหั่น แต่ไม่มีแฮม หรือเบคอน ได้ถูกปรากฏในพอร์ตแลนด์, รัฐออริกอน ใน ค.ศ. 1960 ได้มีตอนหนึ่งใน "The Adventures of Rocky and Bullwinkle and Friends" ได้มีการอ้างถึง "พิซซาสับปะรด"
ชีสที่ใช้โดยส่วนมากในพิซซาฮาวายเอียนนั้นส่วนมากจะเป็นมอซซาเรลลา ในร้านอาหารบางแห่งสหรัฐนั้นนิยมใช้ซอสบาร์บีคิว และหมูฉีก ร่วมกับสับปะรดและชีส ซึ่งเป็นทางเลือกแทนที่จะทำในรูปแบบดั้งเดิมซึ่งจะใช้ซอสมะเขือเทศ, แฮม หรือเบคอน
ในวัฒนธรรมสื่อ.
ใน ค.ศ. 2014 "นิตยสารไทม์" ได้จัดให้พิซซาฮาวายเอียนเป็นอันดับที่หนึ่งของการจัดอันดับ "13 พิซซาที่ทรงอิทธิพลมากที่สุดตลอดกาล" จากความคิดเห็นเกี่ยวกับพิซซาฮาวายเอียนที่มักจะทำให้เกิดความแตกแยก และการแบ่งฝ่าย ซึ่งถึงแม้จะมีหลายคนที่อร่อยกับรสชาติ แต่หลายคนก็ไม่ชอบเมนูดังกล่าวเป็นอย่างมากอันเนื่องมาจากความหวานของสับปะรดซึ่งอยู่บน "ส่วนประกอบของพิซซาแบบเค็ม"
นอกจากนี้จอห์น กรีน ซึ่งเป็นนักเขียนชาวอเมริกันได้ออกมาให้ความคิดเห็นสะท้อนเกี่ยวกับต้นกำเนิดและความหลากหลายของอาหารชนิดนี้ว่าไม่ใช่สิ่งประดิษฐ์ที่ถูกคิดค้นโดยชาวแคนาดา แต่เป็นชาวกรีกที่เข้ามาตั้งถิ่นฐาน ได้รับแรงบันดาลใจมาจากอาหารจีนโดยการนำผลไม้จากทวีปอเมริกาใต้มาใส่ในอาหารอิตาเลียน ซึ่งได้รับความนิยมอย่างมหาศาลในประเทศออสเตรเลีย
ผลสำรวจ.
จากผลสำรวจในประเทศออสเตรเลียผลว่าพิซซาฮาวายเอียนเป็นหน้าที่นิยมที่สุดใน ค.ศ. 1999 โดยกินส่วนแบ่งในร้อยละ 15 จากยอดขายของพิซซาทั้งหมด
ใน ค.ศ. 2015 จากการทบทวนร้านอาหารสั่งกลับบ้านในสหราชอาณาจักรผ่านการจัดส่งทางจัสอีต พบว่าพิซซาฮาวายเอียนเป็นหน้าพิซซ่าที่มียอดขายมากที่สุด และจากผลสำรวจของแฮร์รีสโพลล์ใน ค.ศ. 2016 ในกลุ่มตัวอย่างผู้ใหญ่ชาวอเมริกันพบว่าสับปะรดเป็นท็อปปิ้งที่ไม่ชอบน้อยที่สุดซึ่งมีผลคะแนนมากกว่าปลาแอนโชวีและเห็ด
และจากการสำรวจของยูโกลบว์ออมนิบัสใน ค.ศ. 2019 ร้อยละ 12 ของชาวอเมริกันที่กินพิซซามีความคิดเห็นว่าสัปปะรดเป็นหนึ่งในสามของท็อปปิ้งบนพิซซาที่ชอบมากที่สุด ในขณะที่ร้อยละ 24 ของชาวอเมริกันที่กินพิซซามีความคิดเห็นว่าสับปะรดเป็นหนึ่งในสามของท็อปปิ้งบนพิซซาที่ไม่ชอบมากที่สุด แต่อย่างไรก็ตามสัปปะรดไม่ใช่ท็อปปิ้งคนอเมริกันไม่ชอบมากที่สุด โดยวัตถุดิบอื่นที่ชาวอเมริกันไม่ชอบบนพิซซามากที่สุดคือปลาแอนโชวีและมะเขือยาว
ผู้นำตลอดกาลของเกาหลีเหนือ

ผู้นำตลอดกาลของเกาหลีเหนือ เป็นตำแหน่งที่มอบให้แก่ผู้นำที่ถึงแก่อสัญกรรมไปแล้วของเกาหลีเหนือ วลีนี้ถูกใช้ในบรรทัดหนึ่งของคำปรารภของรัฐธรรมนูญ ซึ่งมีการแก้ไขเมื่อ 30 มิถุนายน ค.ศ.2016 และในการแก้ไขครั้งต่อ ๆ มา
ข้อความดังกล่าวระบุไว้ (ในฉบับเดิม) ว่า:
<templatestyles src="Template:Blockquote/styles.css" />ภายใต้การนำของพรรคแรงงานเกาหลี สาธารณรัฐประชาธิปไตยประชาชนเกาหลีและประชาชนชาวเกาหลีจะเทิดทูนผู้นำผู้ยิ่งใหญ่ สหายคิม อิล-ซ็อง เป็นประธานาธิบดีตลอดกาลแห่งสาธารณรัฐประชาธิปไตยประชาชนเกาหลี และสหายคิม จ็องอิล เป็นประธานตลอดกาลแห่งคณะกรรมการป้องกันประเทศแห่งสาธารณรัฐประชาธิปไตยประชาชนเกาหลี#เปลี่ยนทาง [...]
ประวัติของตำแหน่ง.
ประธานาธิบดีเกาหลีเหนือก่อน ค.ศ. 1994.
ตำแหน่ง "ประธานาธิบดีสาธารณรัฐประชาธิปไตยประชาชนเกาหลี" ถูกสถาปนาขึ้นในรัฐธรรมนูญของเกาหลีเหนือใน ค.ศ. 1972 ก่อนหน้านั้น คิม อิล-ซ็องดำรงตำแหน่งนายกรัฐมนตรีและเลขาธิการใหญ่พรรคแรงงานเกาหลี
ใน ค.ศ. 1972 มีการสถาปนาตำแหน่งประธานาธิบดีขึ้น และคิม อิล-ซ็องได้รับเลือกให้ดำรงตำแหน่งโดยสมัชชาประชาชนสูงสุด สภานิติบัญญัติของเกาหลีเหนือ ในวันที่ 28 ธันวาคม ค.ศ. 1972 คิมดำรงตำแหน่งประธานาธิบดีจนกระทั่งถึง ค.ศ. 1994 เมื่อเขาถึงแก่อสัญกรรม และตำแหน่งดังกล่าวก็ถูกปล่อยว่างไว้โดยที่คิม จ็อง-อิล บุตรชายและผู้สืบทอดตำแหน่งของเขาไม่ได้รับตำแหน่งนั้น
"ประธานาธิบดีตลอดกาล".
คำปรารภของรัฐธรรมนูญแห่งสาธารณรัฐประชาธิปไตยประชาชนเกาหลีซึ่งแก้ไขเมื่อ 5 กันยายน ค.ศ. 1998 มีข้อความดังนี้:
<templatestyles src="Template:Blockquote/styles.css" />ภายใต้การนำของพรรคแรงงานเกาหลี สาธารณรัฐประชาธิปไตยประชาชนเกาหลีและประชาชนชาวเกาหลีจะเทิดทูนผู้นำผู้ยิ่งใหญ่ สหายคิม อิล-ซ็อง ในฐานะประธานาธิบดีตลอดกาลแห่งสาธารณรัฐ #เปลี่ยนทาง [...]
ประธานาธิบดีดำรงตำแหน่งประมุขแห่งรัฐโดยนิตินัยของเกาหลีเหนือ แต่ผู้ซึ่งใช้อำนาจเหล่านั้นคือ "ผู้นำอันศักดิ์สิทธิ์" แห่งอุดมการณ์แห่งรัฐของชาติที่เรียกว่าชูเช ตามที่แอชลีย์ เจ. เทลลิสและไมเคิล วิลส์กล่าว การแก้ไขคำปรารภนี้เป็นข้อบ่งชี้ถึงลักษณะเฉพาะที่ไม่เหมือนใครของเกาหลีเหนือในการเป็นรัฐเทวาธิปไตยโดยอิงจากการบูชาบุคคลที่ห้อมล้อมคิม อิล-ซ็อง นอกจากนี้ เกาหลีเหนือยังนำปฏิทินชูเชมาใช้ โดยเริ่มนับจาก ค.ศ. 1912 ซึ่งเป็นปีที่คิม อิล-ซ็องเกิด
รัฐธรรมนูญ ค.ศ. 2012 อ้างถึงคิม อิล-ซ็องอีกครั้งในฐานะ "ประธานาธิบดีตลอดกาลแห่งสาธารณรัฐประชาธิปไตยประชาชนเกาหลี"
"เลขาธิการใหญ่ตลอดกาล" / "ประธานตลอดกาล".
หลังอสัญกรรมของคิม จ็อง-อิล รัฐธรรมนูญได้รับการแก้ไขใน ค.ศ. 2012 โดยประกาศให้เขาเป็นเลขาธิการใหญ่ตลอดกาลพรรคแรงงานเกาหลีและประธานตลอดกาลคณะกรรมการป้องกันประเทศ
ใน ค.ศ. 2016 มีการแก้ไขคำปรารภของรัฐธรรมนูญเพื่อนำเสนอตำแหน่ง "ผู้นำตลอดกาลแห่งชูเชเกาหลี" และมอบตำแหน่งนี้ให้กับคิม อิล-ซ็องและคิม จ็อง-อิล
บทบาทของประมุขแห่งรัฐในเกาหลีเหนือหลังอสัญกรรมของคิม อิล-ซ็องและคิม จ็อง-อิล.
อำนาจและหน้าที่ที่เคยเป็นของประธานาธิบดีถูกแบ่งออกให้กับเจ้าหน้าที่หลายคน ได้แก่ นายกรัฐมนตรีเกาหลีเหนือ ประธานสมัชชาประชาชนสูงสุด ประธานคณะกรรมาธิการสามัญประจำสมัชชาประชาชนสูงสุด และผู้นำทางทหาร ซึ่งก็คือประธานคณะกรรมการป้องกันประเทศ (ถูกแทนที่ด้วยคณะกรรมการกิจการแห่งรัฐเกาหลีเหนือใน ค.ศ. 2016) และผู้บัญชาการทหารสูงสุดกองทัพประชาชนเกาหลี ตำแหน่งเหล่านี้ปัจจุบันดำรงโดยคิม ด็อก-ฮุน, ชเว รย็อง-แฮ และคิม จ็อง-อึนตามลำดับ
ฮิโรงารุสกาย! พรีเคียว

ฮิโรงารุสกาย! พรีเคียว (; โรมาจิ: "Hirogaru Sukai! Purikyua") เป็นซีรีส์อนิเมะญี่ปุ่นผลิตโดยสตูดิโอ Toei Animation เป็นภาคที่ 20 ในแฟรนไชส์พริตตี้เคียวและออกฉายเนื่องในโอกาสฉลองครบรอบ 20 ปีของแฟรนไชส์ โคจิ โองาวะเป็นหัวหน้าผู้กำกับของซีรีส์ เรียวโนซูเกะ คินเง็ตสึเป็นหัวหน้าผู้เขียนบท อัตสึชิ ไซโตเป็นผู้ออกแบบตัวละครและฮาจิเมะ วาตานาเบะเป็นผู้ออกแบบตัวละครรอง เริ่มออกออกอากาศทางสถานีโทรทัศน์ในเครือออลนิปปงนิวส์เน็ตเวิร์กทุกสถานีในประเทศญี่ปุ่นในวันที่ 5 กุมภาพันธ์ พ.ศ. 2566 ต่อจาก "ดิลิเชียสปาร์ตี้♡พรีเคียว" ในช่วงเวลาออกอากาศเดียวกัน
กีฬาวอลเลย์บอลชายหาดในเอเชียนเกมส์ 2022

กีฬาวอลเลย์บอลชายหาดในเอเชียนเกมส์ 2022 จะจัดขึ้นที่ศูนย์วอลเลย์บอลชายหาดหนิงปัวปันเปียนซาน หนิงปัว ประเทศจีน ตั้งแต่วันที่ 19–28 กันยายน ค.ศ. 2023 มี 16 ชาติเข้าร่วมการแข่งขันประเภทชาย และ 11 ชาติเข้าร่วมการแข่งขันประเภทหญิง
ประเทศที่เข้าร่วมแข่งขัน.
นักกีฬาทั้งหมด 94 คนจาก 17 ชาติเข้าร่วมการแข่งขันวอลเลย์บอลชายหาดในเอเชียนเกมส์ 2022:
<templatestyles src="Div col/styles.css"/>
กีฬาปัญจกีฬาสมัยใหม่ในเอเชียนเกมส์ 2022

กีฬาปัญจกีฬาสมัยใหม่ในเอเชียนเกมส์ 2022 จะจัดขึ้นที่ศูนย์กีฬาฟูหยางหยินหู หางโจว ประเทศจีน ตั้งแต่วันที่ 20-24 กันยายน ค.ศ. 2023
กำหนดการแข่งขัน.
รอบรองชนะเลิศหญิงกำหนดเดิมในวันที่ 21 กันยายน แต่ถูกยกเลิกเนื่องจากจำนวนนักกีฬาไม่เพียงพอ
ประเทศที่เข้าร่วมแข่งขัน.
นักกีฬาทั้งหมด 94 คนจาก 17 ชาติเข้าร่วมการแข่งขันปัญจกีฬาสมัยใหม่ในเอเชียนเกมส์ 2022:
<templatestyles src="Div col/styles.css"/>
ฮิปโนซิสไมค์

ฮิปโนซิสไมค์ (; โรมาจิ: "Hipunoshisu Maiku") เป็นโครงการสื่อผสมญี่ปุ่นโดยคิงเร็กคอดส์ภายใต้เครือเอวิลไลน์เร็กคอดส์ ตัวละครออกแบบโดยไอเดียแฟกทอรีภายใต้เครือโอโตมาเตะ โดยยูอิจิโร โมโมเซะเป็นผู้เขียนบทหลัก โครงการประกอบด้วยนักพากย์ 18 คนและเน้นไปที่การดวลแร็ป โดยให้แฟน ๆ โหวตทีมที่ชื่นชอบ ซีดีของโครงการติดอันดับสูงในชาร์ตเพลงกระแสหลัก แฟรนไชส์ได้ขยายครอบคลุมสื่อดัดแปลงทั้งมังงะ ละครเวที เกมมือถือ และอนิเมะ
สื่อ.
มังงะ.
งานต้นฉบับโดยเอวิลไลน์เร็กคอดส์ เขียนบทโดยยูอิจิโร โมโมเซะ
"ฮิปโนซิสไมค์ -Before the Battle- The Dirty Dawg".
"ฮิปโนซิสไมค์ -Before the Battle- The Dirty Dawg" เรื่องราวเน้นไปที่อดีตสมาชิกของ The Dirty Dawg ตีพิมพ์ในนิตยสาร"โชเน็งแม็กกาซีนเอดจ์"ของสำนักพิมพ์โคดันชะตั้งแต่ฉบับเดือนมกราคม พ.ศ. 2562 (วางจำหน่าย 17 ธันวาคม พ.ศ. 2561) ถึงฉบับเดือนสิงหาคม พ.ศ. 2563 (วางจำหน่าย 17 กรกฎาคม พ.ศ. 2563) วาดภาพโดยรูอิ คาราซูซูกิ มังงะมีลิขสิทธิ์ในประเทศไทยโดยสำนักพิมพ์ฟีนิกซ์
กีฬาเทเบิลเทนนิสในเอเชียนเกมส์ 2022

กีฬาเทเบิลเทนนิสในเอเชียนเกมส์ 2022 จะจัดขึ้นที่ยิมเนเซียมสวนกีฬาคลองกงซู หางโจว ประเทศจีน ตั้งแต่วันที่ 22 กันยายน – 2 ตุลาคม ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 174 คนจาก 24 ชาติเข้าร่วมการแข่งขันเทเบิลเทนนิสในเอเชียนเกมส์ 2022:
<templatestyles src="Div col/styles.css"/>
ยู ฮี-แจ

ยู ฮี-แจ (เกาหลี: ; ฮันจา: ; ; เกิด 22 กุมภาพันธ์ พ.ศ. 2537) เป็นนักร้องและนักแสดงชาวเกาหลีใต้ เขาเปิดตัวในฐานะสมาชิกของ แมสค์ เมื่อวันที่ 19 สิงหาคม พ.ศ. 2559 ภายใต้ JJ Holic Media และ Lotus E&M ต่อมาวงก็ถูกยุบในวันที่ 18 ตุลาคม พ.ศ. 2563 ในปี พ.ศ. 2566 ฮีแจได้เข้าร่วมในรายการแข่งขันเรียลลิตี้ของเจทีบีซีชื่อ "พีคไทม์" ในชื่อทีม 7:00 ร่วมกับอีเร อดีตสมาชิกวงเดียวกัน และได้อันดับที่สอง ในเดือนพฤษภาคม ปี พ.ศ. 2566 ฮีแจ และ อีเร เซ็นสัญญาพิเศษกับ PCS Entertainment และเริ่มการเดินทางครั้งใหม่ในฐานะดูโอชื่อ เซเวนัส
เยียน สวี่เจีย

เยียน สวี่เจีย (เกิด 23 กันยายน ค.ศ. 2001) เป็นแร็ปเปอร์ นักร้อง นักแต่งเพลง นักเต้น และนักแสดงชาวจีน ในปี ค.ศ. 2015 เขาได้เข้าร่วมรายการ X-fire และเปิดตัวในฐานะสมาชิกของวงเอ็กซ์ไนน์ ต่อมาเขาได้เข้าร่วมรายการ "พรอดิวซ์แคมป์ 2019" ได้อันดับที่สามและเปิดตัวในฐานะสมาชิกของวงอาร์วันเอสอี
อาชีพ.
2015-2019: เอ็กซ์ไนน์.
เมื่อวันที่ 21 กรกฎาคม ค.ศ. 2015 เขาได้เข้าร่วมการแข่งขัน X Fire ซึ่งในตอนที่ 1 เขาได้รับเลือกให้อยู่ในทีมของ หลี่ ยู่ชุน เขาเซ็นสัญญากับ EE-Media เมื่อวันที่ 24 กันยายน ค.ศ. 2016 เขาเป็นส่วนหนึ่งของวง X Nine และมีอัลบั้มแรกได้รับการจำหน่ายในชื่อ X Nine เมื่อวันที่ 28 กันยายน เขาเดบิวต์ในฐานะสมาชิกของวง X Nine โดยเยียนมีตำแหน่งเป็นแร็ปเปอร์ในวง ภายหลังเขาได้เซ็นสัญญากับ Wajijiwa Entertainment
จ๋าย เซียวเหวิน

จ๋าย เซียวเหวิน (เกิด 28 พฤษภาคม พ.ศ. 2542) เป็นนักร้องและนักแสดงชาวจีน เขามีชื่อเสียงจากการเข้าร่วมในรายการเรียลลิตี้โชว์เอาชีวิตรอดชื่อ "พรอดิวซ์แคมป์ 2019" ซึ่งเขาได้อันดับที่ 6 และเป็นอดีตสมาชิกของบอยแบนด์ของรายการชื่อ R1SE เขายังเป็นที่รู้จักจากการแสดงในเรื่อง
"Falling Into Your Smile" และ "Sweet Tooth"
ยูฟ่ายูโรปาลีก ฤดูกาล 2023–24 รอบแบ่งกลุ่ม

ยูฟ่ายูโรปาลีก ฤดูกาล 2023–24 รอบแบ่งกลุ่ม จะเริ่มต้นในวันที่ 21 กันยายน พ.ศ. 2566 (ค.ศ. 2023) และจะสิ้นสุดในวันที่ 14 ธันวาคม พ.ศ. 2566 (ค.ศ. 2023). ทั้งหมด 32 ทีมจะเข้าร่วมในรอบแบ่งกลุ่มที่จะตัดสินหา 16 จาก 24 พื้นที่ใน รอบแพ้คัดออก ของ ยูฟ่ายูโรปาลีก ฤดูกาล 2023–24.
อาริสลิมาสซอล, ไบรตันแอนด์โฮฟอัลเบียน, บีเค ฮัคเคิน, ราคอฟ แชสตอชอวา, เซอร์เวตต์ และ ทีเอสซี ได้สร้างการลงสนามครั้งแรกของพวกเขาในยูโรปาลีก รอบแบ่งกลุ่ม. นอกจากนี้, ไบรตันแอนด์โฮฟอัลเบียนได้ผ่านเข้ารอบฟุตบอลยุโรปเป็นครั้งแรกในประวัติศาสตร์. ทั้งหมด 21 สมาคมแต่ละชาตสมาคมระดับชาติจะเป็นตัวแทนในรอบแบ่งกลุ่ม.
นี่เป็นฤดูกาลสุดท้ายกับรูปแบบรอบแบ่งกลุ่ม, ซึ่งจะถูกแทนที่ด้วยรูปแบบลีกเฟสเริ่มต้นตั้งแต่ ฤดูกาลต่อไป.
การจับสลาก.
การจับสลากสำหรับรอบแบ่งกลุ่มได้จัดขึ้นในวันที่ 1 กันยายน ค.ศ. 2023, 13:00 CEST, ใน ประเทศโมนาโก. 32 ทีมจะถูกจับสลากอยู่ในแปดกลุ่มที่มีจำนวนสี่ทีม. สำหรับการจับสลาก, แต่ละทีมจะเป็นทีมวางอยู่ในสี่โถ, ซึ่งมีโถละแปดทีม, ขึ้นอยู่กับพวกเขาในปี ค.ศ. 2023 ค่าสัมประสิทธิ์สโมสรยูฟ่า. ทีมที่มาจากสมาคมเดียวกันจะไม่ถูกจับสลากมาอยู่ในกลุ่มเดียวกันได้. ก่อนการจับสลาก, ยูฟ่าได้ก่อตั้งการจับคู่ของทีมที่มาจากสมาคมเดียวกัน, รวมทั้งผู้ที่เล่นใน ยูโรปาคอนเฟอเรนซ์ลีก รอบแบ่งกลุ่ม (การประกบคู่หนึ่งครั้งสำหรับสมาคมที่มีสองหรือสามทีม, สองการจับคู่สำหรับสมาคมที่มีสี่หรือห้าทีม), อ้างอิงจากฐานผู้ชมโทรทัศน์, โดยที่ทีมหนึ่งจะถูกจับสลากเข้าไปอยู่ในกลุ่ม เอ–ดี และอีกทีมถูกจับสลากให้เข้าไปอยู่ในกลุ่ม อี–เอช, เพื่อให้ทั้งสองทีมมีเวลาคิกออฟที่แตกต่างกัน. การประกบคู่ดังต่อไปนี้ได้รับการประกาศโดยยูฟ่าหลังจากที่ทีมรอบแบ่งกลุ่มได้รับการยืนยัน (สองทีมในการประกบคู่ที่ทำเครื่องหมายโดย ยูอีซีแอล คือ ลงเล่นในยูโรปาคอนเฟอเรนซ์ลีก รอบแบ่งกลุ่ม):
<templatestyles src="Div col/styles.css"/>
ทีม.
ด้านล่างนี้คือทีมที่เข้าร่วม (กับพวกเขาในปี ค.ศ. 2023 ค่าสัมประสิทธิ์สโมสรยูฟ่า), จัดกลุ่มโดยโถทีมวางของพวกเขา. พวกเขาประกอบไปด้วย:
หมายเหตุ
กลุ่ม.
โปรแกรมการแข่งขันได้ประกาศออกมาเมื่อวันที่ 2 กันยายน ค.ศ. 2023, วันที่หลังจากการจับสลาก. แต่ละนัดจะลงเล่นในวันที่ 21 กันยายน, 5 ตุลาคม, 26 ตุลาคม, 9 พฤศจิกายน, 30 พฤศจิกายน และ 14 ธันวาคม ค.ศ. 2023. เวลาคิกออฟที่จัดมาก็จะเป็น 18:45 และ 21:00 CET/CEST.
เวลาต่างๆ คือ CET/CEST, เป็นไปตามรายการที่ระบุไว้โดยยูฟ่า (local times, if different, are in parentheses).
หมายเหตุ.
<templatestyles src="Reflist/styles.css" />
ไอโดนต์วอนนาลิฟฟอร์เอเวอร์

"ไอโดนต์วอนนาลิฟฟอร์เอเวอร์"  หรือ "ไอโดนต์วอนนาลิฟฟอร์เอเวอร์ (ฟิฟตีเชดส์ดาร์เกอร์)" เป็นเพลงที่บันทึกโดยนักร้องชาวอังกฤษ เซย์น และนักร้องนักแต่งเพลงชาวอเมริกัน เทย์เลอร์ สวิฟต์ สำหรับเพลงประกอบภาพยนตร์เรื่อง "ฟิฟตีเชดส์ดาร์เกอร์" ในปี ค.ศ. 2017 ประพันธ์โดยสวิฟต์, แซม ดิว และแจ็ก แอนโตนอฟฟ์ และเป็นผู้ผลิตเพลงนี้ด้วย ซิงเกิลนี้วางจำหน่ายเมื่อวันที่ 9 ธันวาคม ค.ศ. 2016 โดยรีพับลิกเรเคิดส์ สู่ความสำเร็จทางการค้าระดับสากล "ไอโดนต์วอนนาลิฟฟอร์เอเวอร์" เป็นเพลงบัลลาดแนวอิเล็กโทรอาร์แอนด์บีและอิเล็กโทรป็อป ที่ได้เห็นเซย์นและสวิฟต์โต้ตอบสุดโรแมนติก มิวสิกวิดีโอประกอบได้เผยแพร่เมื่อวันที่ 27 มกราคม ค.ศ. 2017
เมื่อเปิดตัว "ไอโดนต์วอนนาลิฟฟอร์เอเวอร์" ได้รับการวิจารณ์เชิงบวกจากนักวิจารณ์เพลงซึ่งชื่นชมด้านการขับเสียงร้องของทั้งคู่ เปิดตัวที่อันดับหกบนชาร์ต"บิลบอร์ด"ฮอต 100 ในสหรัฐ และสามารถขึ้นสู่สูงสุดที่อันดับสอง กลายเป็นเพลงฮิตติดที่สองที่ติดห้าอันดับสูงสุดของเซน และอันดับที่สิบเอ็ดของสวิฟต์ในชาร์ต และเป็นเพลงที่มีตำแหน่งชาร์ตสูงสุดในแฟรนไชส์ฟิฟตีเชดส์ โดยติดอันดับชาร์ตในสวีเดน ขณะที่ขึ้นสู่ห้าอันดับแรกในภูมิภาคอื่น ๆ อีกหลายประเทศ ซึ่งในสหรัฐเพลงนี้กลายเป็นหนึ่งในสิบซิงเกิลที่จำหน่ายดีที่สุดประจำปี ค.ศ. 2016 ณ เดือนมิถุนายน ค.ศ. 2018 ได้รับการรับรอง 4× แพลตตินัม โดยสมาคมผู้ประกอบกิจการเพลงของสหรัฐอเมริกาสำหรับยอดจำหน่ายมากกว่า 4 ล้านหน่วยในประเทศ "ไอโดนต์วอนนาลิฟฟอร์เอเวอร์" เป็นซิงเกิลเพลงตะวันตกที่จำหน่ายดีที่สุดในประวัติศาสตร์ของจีน เพลงนี้ได้รับการรับรองระดับไดมอนต์ในบราซิลและฝรั่งเศส และได้รับการรับรองระดับแพลตตินัมและมัลติแพลตตินัมหลายรายการทั่วโลก
ในงานประกาศผลรางวัลแกรมมีประจำปีครั้งที่ 60 เพลง "ไอโดนต์วอนนาลิฟฟอร์เอเวอร์" ได้รับการเสนอชื่อเข้าชิงสาขาเนื้อเพลงประกอบวิชวลมีเดีย โดยได้รับรางวัลสาขาการร่วมงานยอดเยี่ยมในงานเอ็มทีวีวิดีโอมิวสิกอะวอดส์ 2017 รางวัลสาขาการร่วมงานยอดเยี่ยมแห่งปีจากงานเอ็มทีวีมิลเลนเนียนอะวอดส์ 2017 และรางวัลไอฮาร์ตเรดิโอไทเทเนียมอะวอดส์
บีจีซี เมืองไทยประกันภัย คัพ 2566–67

บีจีซี เมืองไทยประกันภัย คัพ 2566–67 เป็นการแข่งขันฟุตบอลไทยลีก 3 คัพ ซึ่งเป็นการแข่งขันฟุตบอลถ้วยเฉพาะสโมสรในไทยลีก 3 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ และบริษัท ไทยลีก จำกัด ร่วมกับผู้สนับสนุนหลักได้แก่ บริษัท บีจี คอนเทนเนอร์ กล๊าส จํากัด (มหาชน) และ บริษัท เมืองไทยประกันภัย จํากัด (มหาชน)
รอบการแข่งขัน.
รอบคัดเลือกรอบแรก.
การจับสลากประกบคู่มีขึ้นในวันที่ 21 กันยายน 2566 โดยมีทั้งหมด 2 สโมสรจากโซนภาคตะวันออก ที่เข้าร่วมการแข่งขันในรอบคัดเลือกรอบแรก โดยจะคัดเลือกให้เหลือ 1 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 27 กันยายน 2566
รอบคัดเลือกรอบสอง.
สโมสรที่ผ่านเข้ารอบจากรอบคัดเลือกรอบแรก 1 สโมสร จะเข้าไปเจอกับอีก 49 สโมสร ในรอบคัดเลือกรอบสอง แข่งขันกันภายในโซน โดยจะคัดเลือกจาก 50 สโมสรให้เหลือ 25 สโมสรเพื่อเข้าแข่งขันในรอบ 32 ทีมสุดท้ายต่อไป การแข่งขันในรอบคัดเลือกรอบสองมีขึ้นในวันที่ 18 ตุลาคม 2566
โซนภาคเหนือ.
อุตรดิตถ์ ศักดิ์สยาม และแม่โจ้ ยูไนเต็ด ผ่านเข้าสู่รอบ 32 ทีมสุดท้าย
โซนภาคตะวันตก.
ชัยนาท ยูไนเต็ด และราชประชา ผ่านเข้าสู่รอบ 32 ทีมสุดท้าย
โซนภาคใต้.
สงขลา และยะลา ผ่านเข้าสู่รอบ 32 ทีมสุดท้าย
โซนกรุงเทพและปริมณฑล.
มหาวิทยาลัยนอร์ทกรุงเทพ ผ่านเข้าสู่รอบ 32 ทีมสุดท้าย
รอบ 32 ทีมสุดท้าย.
การจับสลากประกบคู่มีขึ้นในวันที่ 27 ตุลาคม 2566 สโมสรที่ผ่านเข้ารอบจากรอบคัดเลือกรอบสอง 25 สโมสร จะเข้าไปเจอกับอีก 7 สโมสรที่ชนะผ่าน ในรอบ 32 ทีมสุดท้าย แข่งขันกันโดยแบ่งเป็น 2 โซน ได้แก่ โซนบน และโซนล่าง การแข่งขันในรอบ 32 ทีมสุดท้ายมีขึ้นในวันที่ 8 พฤศจิกายน 2566
รอบ 16 ทีมสุดท้าย.
การจับสลากประกบคู่มีขึ้นในวันที่ 10 พฤศจิกายน 2566 สโมสรที่ผ่านเข้ารอบจากรอบ 32 ทีมสุดท้าย เข้าแข่งขันในรอบ 16 ทีมสุดท้าย โดยแข่งขันกันโดยแบ่งเป็น 2 โซน ได้แก่ โซนบน และโซนล่าง การแข่งขันในรอบ 16 ทีมสุดท้ายมีขึ้นในวันที่ 22 พฤศจิกายน 2566
รอบก่อนรองชนะเลิศ.
การจับสลากประกบคู่มีขึ้นในวันที่ 24 พฤศจิกายน 2566 สโมสรที่ผ่านเข้ารอบจากรอบ 16 ทีมสุดท้าย เข้าแข่งขันในรอบก่อนรองชนะเลิศ การแข่งขันในรอบก่อนรองชนะเลิศมีขึ้นในวันที่ 13 ธันวาคม 2566
รอบรองชนะเลิศ.
การจับสลากประกบคู่มีขึ้นในวันที่ 24 พฤศจิกายน 2566 สโมสรที่ผ่านเข้ารอบจากรอบก่อนรองชนะเลิศ เข้าแข่งขันในรอบรองชนะเลิศ การแข่งขันในรอบรองชนะเลิศมีขึ้นในวันที่ 17 มกราคม 2567 และ 14 กุมภาพันธ์ 2567 โดยแข่งขันในระบบเหย้า-เยือน
<section begin=F />
<section end=F/>
นัดแรก
นัดที่สอง
รอบชิงชนะเลิศ.
การแข่งขันในรอบชิงชนะเลิศมีขึ้นในวันที่ 3 มีนาคม 2567
 "ณ วันที่ 3 มีนาคม 2567"
เครื่องบันทึกตลับวิดีโอ

เครื่องบันทึกตลับวิดีโอ  หรือ เครื่องบันทึกวิดีโอ  เป็นอุปกรณ์ไฟฟ้าสำหรับบันทึกเสียงและภาพในระบบอนาล็อกจากสัญญาณโทรทัศน์หรือสัญญาณเสียงและภาพอื่น ๆ บนวิดีโอเทปซึ่งมีเทปแม่เหล็กอยู่ และยังสามารถเล่นวิดีโอที่บันทึกไปแล้วซ้ำได้ โดยนิยมนำมาใช้ในการบันทึกรายการโทรทัศน์ลงบนวิดีโอเทปเพื่อนำมารับชมภายหลังได้
พาราด็อกซ์ไลฟ์

พาราด็อกซ์ไลฟ์ (Paradox Live) เป็นโครงการสื่อผสมญี่ปุ่น ผลิตโดยเอเว็กซ์พิกเชอส์ และ GCREST โครงการประกอบด้วยนักพากย์ 29 คนและเน้นไปที่การประชันแร็พระหว่างแต่ละกลุ่ม
อนิเมะ.

ในช่วงท้ายของไลฟ์คอนเสิร์ต "Paradox Live 2nd dope show" มีการประกาศว่าโครงการจะได้รับการดัดแปลงเป็นซีรีส์อนิเมะโทรทัศน์ขื่อเรื่องว่า "พาราด็อกซ์ไลฟ์ ดิแอนิเมชัน" (Paradox Live the Animation) ผลิตโดยสตูดิโอไพน์แจม กำกับโดยนาโอยะ อันโด เขียนโดยโดยทากาโยะ อิกามิ ออกแบบตัวละครโดยโคจิ ฮาเนดะ และแต่งดนตรีประกอบโดยทากุ อิวาซากิ ทีมนักพากย์จะกลับมารับบทพากย์เป็นตัวละครของตนในซีรีส์อนิเมะ ซีรีส์อนิเมะมีกำหนดออกอากาศในวันที่ 3 ตุลาคม พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า "Rise Up" ร้องโดยกลุ่ม BAE, The Cat's Whiskers, Cozmez, และ Akan Yatsura ส่วนเพลงปิดชื่อเพลงว่า "Every Day Every Night" ร้องโดยกลุ่ม Buraikan พลัสเมเดียเน็ตเวิกส์เอเชียถือลิขสิทธิ์เผยแพร่ในเอเชียตะวันออกเฉียงใต้
รอยโรคแบงคาร์ต

รอยโรคแบงคาร์ต  เป็นรูปแบบหนึ่งของการบาดเจ็บหัวไหล่ที่เกิดขึ้นสืบเนื่องจากไหล่หลุด รอยโรคนี้เป็นการบาดเจ็บส่วนช่วงล่างของกลีนอยด์ลาบรัมของไหล่ เมื่อเกิดการบาดเจ็บนี้ขึ้น จะเกิดถุง (pocket) ทางด้านหน้าของกลีนอยด์ขึ้น ซึ่งทำให้ส่วนหัวของกระดูกฮิวเมอรัสสามารถเคลื่อนเข้าไปได้ รอยโรคนี้เป็นข้อบ่งชี้สำหรับการผ่าตัด และมักจะพบร่วมกับรอยโรคฮิลล์-แช็กส์ ซึ่งคือการบาดเจ็บที่ส่วนหัวของกระดูกฮิวเมอรัสส่วนหลัง
รอยโรคกระดูกแบบบแบงคาร์ต (bony Bankart) เป็นรอยโรคที่รวมถึงการหักของโพรงกลีนอยด์ทางด้านหน้า-ด้านล่าง (anterior-inferior) ของกระดูกสะบัก
รอยโรคแบงคาร์ตตั้งชื่อตามศัลยแพทย์ออร์โทพีดิกส์ชาวอังกฤษ อาร์เธอร์ ซิดนีย์ บรุนเดิล แบงคาร์ต (1879–1951)
การวินิจฉัย.
การวินิจฉัยแรกเริ่มโดยทั่วไปสามารถใช้การตรวจร่างกายร่วมกับการถ่ายภาพทางการแพทย์ ซึ่งอาจใช้การถ่ายภาพรังสีโพรเจ็กชั่น หรือ เอ็มอาร์ไอ ของช่วงไหล่ หากพบความต่างสีภายในข้อ (intra-articular contrast) จะช่วยให้สามารถประเมินกลีนอยด์ลาบรัมได้ดียิ่งขึ้น
การรักษา.
การแก้ไขในข้อสำหรับการบาดเจ็บแบงคาร์ตมีอัตราสำเร็จสูง กระนั้น เกือบหนึ่งในสามอาจต้องได้รับการผ่าตัดแก้ไขเพิ่มเติมเพื่อรักษาความไม่มั่นคงที่จะยังคงอยู่ (continued instability) หลังการผ่าตัดแรก อัตราการต้องผ่าตัดแก้ไขนี้เพิ่มขึ้นในกรณีที่อายุต่ำกว่า 20 ปี การผ่าตัดแก้ไขสามารถใช้วิธีส่องกล้องเข้าทางข้อ หรือผ่านหัตถการลาทาร์เจ็ตซึ่งลุกลามและต้องผ่าเปิด วิธีหลังนี้มีแนวโน้มในการเกิดกระดูกเคลื่อนซ้ำต่ำ แต่อาจมีระยะการเคลื่อนไหวที่ลดลงหลังการผ่าตัด